চট্টগ্রামে শান্তিপূর্ণ ও উৎসব মুখর পরিবেশে বর্ষ বরন সম্পন্ন
বাঙালির প্রাণের উৎসব পহেলা বৈশাখ। বছরের এ দিনটিকে ঘিরে উচ্ছ্বাসের যেন শেষ ছিল না।এদিন নানা আয়োজনে চট্টগ্রামে বর্ষবরণ করা হয়। নতুন বছরকে বরণ করতে এবছরও চট্টগ্রামের বেশ কয়েকটিস্থানে করা হয় নানা আয়োজন।

সকাল ৭টার দিকে নগরীর ডিসি হিলে সম্মিলিত পহেলা বৈশাখ উদযাপন পরিষদ-এর উদ্যোগে নববর্ষ বরণের অনুষ্ঠান শুরু হয়।

দুপুরে নামাজের বিরতি দিয়ে বিকেল সন্ধ্যা ৬টা পর্যন্ত চলে এ আয়োজন। এছাড়া একই সময়ে নগরীর সিআরবি’র শিরীষ তলায় চট্টগ্রাম নববর্ষ উদযাপন পরিষদের উদ্যোগে শুরু হয় বর্ষ বরণের অনুষ্ঠান। যা চলে সন্ধ্যা ৬টা পর্যন্ত। এর বাইরে জেলা শিল্পকলা একাডেমিতে জেলা প্রশাসনের উদ্যোগে এবং রবীন্দ্রসঙ্গীত উদযাপন পরিষদের উদ্যোগে প্রথমবারের মত নগরীর এনায়েত বাজার মহিলা কলেজ মাঠে পহেলা বৈশাখ উদযাপনের আয়োজন করা হয়।
অপরদিকে নগরীর  বাইরে চট্টগ্রাম বিশ্ববিদ্যালয়ে নতুন বছরকে বরণ উপলক্ষে নানা আয়োজন করেছে কর্তৃপক্ষ। সাংস্কৃতিক অনুষ্ঠানের পাশাপাশি আয়োজন করা হয় মঙ্গল শোভাযাত্রা ও গ্রামবাংলার বিভিন্ন খেলাধুলার। তাছাড়া নগরীর চট্টগ্রাম বিশ্ববিদ্যালয় চারুকলা ইনস্টিটিউটের উদ্যোগে মঙ্গল শোভাযাত্রার আয়োজন করা হয়।

এদিকে, বর্ষ বরন অনুষ্ঠানকে নিরাপদ ও শান্তপূর্ণ রাখতে নগর পুলিশের পক্ষ থেকে তিন স্তরের নিরাপত্তা ব্যবস্থা গ্রহণ করে চট্টগ্রাম মহানগর পুলিশ (সিএমপি)। প্রতিটি ভেন্যুতে সার্বক্ষণিক টিম ও মোবাইল টিম, ফুট পেট্রোল, চেকপোস্ট, সাদা পোশাকে পুলিশ, ডিবি টিম, মোতায়েন রয়েছে। এছাড়া মঙ্গল শোভাযাত্রার সম্মুখ, মধ্য ও শেষ- তিনভাগে পুলিশ মোতায়েন রাখা হয়।

বাঙালির প্রাণের উৎসব পহেলা বৈশাখ। বছরের এ দিনটিকে ঘিরে উচ্ছ্বাসের যেন শেষ ছিল না।এদিন নানা আয়োজনে চট্টগ্রামে বর্ষবরণ করা হয়। নতুন বছরকে বরণ করতে এবছরও চট্টগ্রামের বেশ কয়েকটিস্থানে করা হয় নানা আয়োজন।